text: Li messagier ont congié pris 
   Sagement, conme bien apris, 
   Au roi et à ceaus qui là furent 
   Là où il congié prendre durent. 
   Li rois leur fist grans dons donner, 
   Et il le vorrent refuser, 
   Mais ainc ne s'en vorrent deffendre 
   Que il ne leur couvenist prendre. 
   Folio60r
   Moult liement de là sevrerent. 
   Vers Espaigne s'acheminerent, 
   PageV02P197
   Et Meniadus arréer 
   Fist son afaire et aprester 
   Pour aler là où il devoit 
   Si com à lui apartenoit ; 
   Car à la foste noblement 
   Veut aler, à plenté de gent 
   Des meillours que trouver porra. 
   Son attire bien arréa. 
   Mais de lui ore me tairai. 
   À Cléomadès revenrai. 
  